Vladimir Putin este dispus să aibă o întâlnire cu președintele Ucrainei.
Ministrul rus al afacerilor externe, Serghei Lavrov, a declarat că preşedintele Volodimir Zelenski poate vizita Rusia pentru a discuta cu Putin despre normalizarea relaţiilor dintre cele două ţări. Acesta a sugerat că întâlnirea ar putea avea loc la Moscova sau la Sochi. Totodată, potrivit Reuters, Lavrov a apreciat că propunerile primite din partea SUA sunt mai bune decât cele venite de la NATO.
Preşedintele Rusiei, Vladimir Putin, este dispus să aibă o întâlnire cu omologul său din Ucraina, Volodimir Zelenski, pentru discuţii despre normalizarea relaţiilor bilaterale, a anunţat vineri ministrul rus de Externe, Serghei Lavrov.Ministrul rus al afacerilor externe, Serghei Lavrov, a declarat că preşedintele Volodimir Zelenski poate vizita Rusia pentru a discuta cu Putin despre normalizarea relaţiilor dintre cele două ţări. Acesta a sugerat că întâlnirea ar putea avea loc la Moscova sau la Sochi.În interviul transmis live în Rusia, șeful diplomaţiei ruse a răspuns mai multor întrebări legate de tensiunile cu Occidentul și la posibilitatea izbucnirii unui război în Ucraina. În același timp, președintele Statelor Unite, Joe Biden, a avertizat că există "o posibilitate reală" ca Rusia să invadeze Ucraina în februarie.Totodată, potrivit Reuters, Lavrov a apreciat că propunerile primite din partea SUA sunt mai bune decât cele venite de la NATO în ceea ce priveşte garanţiile de securitate cerute de Moscova, şi a menţionat că preşedintele rus Vladimir Putin va decide cu privire la felul în care va răspunde acestor propuneri, scrie Agerpres.Șeful diplomaţiei ruse a mai declarat că se aşteaptă să aibă o întrevedere cu secretarul de stat al SUA, Antony Blinken, în următoarele două săptămâni.